Кулун көлү

Кулун көлү — Фергана тоо тизмегинин түштүк-батыш капталындагы тоо көлү. Кара-Кулжа районунун аймагында. Тар суусунун оң куймасы — Кулундун башында жайгашкан. Узундугу 4,6 км, туурасы 700 м. Көл чанагы деңиз деңгээлинен 2856 м бийиктикте жатат. Суусу тунук, тузсуз. Кулун өрөөнүн жер көчкү бөгөп калуусунан пайда болгон. Бөгөттүн бийиктиги 120 м, туурасы 500 м, Узундугу 200 м. Түндүгү менен түштүк капталдары тик (60°), урчуктуу аскалар менен кучалган. Айланасы өтө кооз. Аны курчап турган тоолордун түндүк капталында карагай, түштүк беттеринде арча токою өсөт. Колдонулган адабияттар “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9 Шилтемелер http://www.welcome.kg Archived 2018-05-15 at the Wayback Machine